CELEX: 52020PC0792
Language: bg
Date: 2020-12-04
Title: Предложение за РЕГЛАМЕНТ НА СЪВЕТА за изменение на Регламент (ЕС) 2020/123 по отношение на възможностите за риболов на норвежки паут през 2020 г.

ЕВРОПЕЙСКА КОМИСИЯ
            Брюксел, 4.12.2020
            COM(2020) 792 final
            2020/0351(NLE)
            Предложение за
            РЕГЛАМЕНТ НА СЪВЕТА
            за изменение на Регламент (ЕС) 2020/123 по отношение на възможностите за риболов на норвежки паут през 2020 г.
            
               
         
         
            
               ОБЯСНИТЕЛЕН МЕМОРАНДУМ
            
            
               1.КОНТЕКСТ НА ПРЕДЛОЖЕНИЕТО
            
            
               •Основания и цели на предложението
            
            
               Както всяка година, през октомври Съветът определи предварителен общ допустим улов (ОДУ) за риболова на норвежки паут, който започва на 1 ноември. Тази година обаче предварителният ОДУ обхваща само периода от 1 ноември 2020 г. до 31 декември 2020 г. в очакване на резултатите от консултациите със съответните държави извън ЕС. От актуалната информация става ясно, че вече определеното равнище на ОДУ е недостатъчно, поради което се налага то да бъде коригирано.  
            
            
               •Съгласуваност с действащите разпоредби в тази област на политиката
            
            
               
                  С предложението се определят квоти на равнищата, съответстващи на целите на Регламент (ЕС) № 1380/2013. 
               
            
            
               •Съгласуваност с политиката на Съюза в други области
            
            
               Предложените мерки са в съответствие с целите и правилата на общата политика в областта на рибарството и са съгласувани с политиката на Съюза по отношение на устойчивото развитие.
            
            
               2.ПРАВНО ОСНОВАНИЕ, СУБСИДИАРНОСТ И ПРОПОРЦИОНАЛНОСТ
            
            
               •Правно основание
            
            
               Член 43, параграф 3 от Договора за функционирането на Европейския съюз (ДФЕС).
            
            
               •Субсидиарност (при неизключителна компетентност) 
            
            
               Предложението попада в изключителната компетентност на Съюза, посочена в член 3, параграф 1, буква г) от ДФЕС. Следователно принципът на субсидиарност не се прилага.
            
            
               •Пропорционалност
            
            
               Предложението е в съответствие с принципа на пропорционалност поради изложените по-долу причини.
            
            
               Общата политика в областта на рибарството е обща политика. Съгласно член 43, параграф 3 от ДФЕС мерките за определянето и разпределянето на възможностите за риболов се приемат от Съвета.
            
            
               •Избор на инструмент
            
            
               Предложен инструмент: регламент.
            
            
               3.РЕЗУЛТАТИ ОТ ПОСЛЕДВАЩИТЕ ОЦЕНКИ, КОНСУЛТАЦИИТЕ СЪС ЗАИНТЕРЕСОВАНИТЕ СТРАНИ И ОЦЕНКИТЕ НА ВЪЗДЕЙСТВИЕТО
            
         
         
            
               •Консултации със заинтересованите страни
            
            
               В предложението са взети предвид становищата на заинтересованите страни, консултативните съвети, националните администрации, рибарските и неправителствените организации. 
            
            
               •Събиране и използване на експертни становища
            
            
               
                  Предложението се основава на научното становище на Международния съвет за изследване на морето (ICES).
               
            
            
               •Оценка на въздействието
            
            
               Обхватът на Регламента относно възможностите за риболов е ограничен от член 43, параграф 3 от Договора.
            
            
               •Пригодност и опростяване на законодателството
            
            
               
                  Не се прилага.
               
            
            
               4.ОТРАЖЕНИЕ ВЪРХУ БЮДЖЕТА
            
            
               Предложението няма отражение върху бюджета на ЕС.
            
            
               5.ДРУГИ ЕЛЕМЕНТИ
            
            
               •Планове за изпълнение и механизми за мониторинг, оценка и докладване
            
            
               
                  Мониторингът върху използването на възможностите за риболов под формата на ОДУ и квоти е установен с Регламент (ЕО) № 1224/2009 на Съвета.
               
            
            
               •Подробно разяснение на отделните разпоредби на предложението
            
            
               Целта на предложението е да се измени Регламент (ЕС) 2020/123 на Съвета, за да се коригира определеният с Регламент (ЕС) 2020/1579 предварителен ОДУ за норвежки паут за периода от 1 ноември 2020 г. до 31 декември 2020 г. 
            
            
               ОДУ за норвежки паут е определен в Регламента относно възможностите за риболов, обхващащ Атлантическия океан и Северно море. Тъй като обаче риболовът се извършва от 1 ноември до 31 октомври следващата година, поради времеви съображения в приетия през октомври Регламент за определяне на възможностите за риболов в Балтийско море беше установен предварителен ОДУ. Впоследствие ОДУ се коригира при приемането на Регламента относно възможностите за риболов, обхващащ Атлантическия океан и Северно море, който също така дава възможност за интегриране на възможните елементи, произтичащи от консултациите на ЕС с Норвегия. 
            
            
               Поради това в Регламент (ЕС) 2020/1579 на Съвета от 29 октомври 2020 г. за определяне за 2021 г. на възможностите за риболов на определени рибни запаси и групи рибни запаси, приложими в Балтийско море, и за изменение на Регламент (ЕС) 2020/123 по отношение на определени възможности за риболов в други води, беше установен предварителен ОДУ за норвежки паут. Въз основа на най-актуалното научно становище на ICES ОДУ на Съюза за норвежки паут, обхващащ 12-месечен период, би бил от порядъка на 140 000 тона. Тази година обаче предварителният ОДУ за норвежки паут беше определен на 30 000 тона, за да обхване само периода от 1 ноември 2020 г. до 31 декември 2020 г. в очакване на резултатите от консултациите със съответните държави извън ЕС. 
            
            
               Междувременно Дания — която е основната държава, експлоатираща квотата за риболов на норвежки паут — представи актуална информация, според която предварителният ОДУ е недостатъчен с оглед на очакваната риболовна дейност до края на годината. Основният риболовен сезон продължава от септември до януари (в зависимост от конкретната година), като e най-интензивен между октомври и декември. Представените актуални данни за риболова показват, че през септември уловът е бил около 3700 тона, а през октомври — над 21 000 тона. Дания очаква равнището на улова през ноември и декември да бъде сходно с нивата от октомври. Поради това ОДУ за норвежки паут, определен в Регламент (ЕС) 2020/123 на Съвета, следва да бъде увеличен, за да се даде възможност за продължаване на риболова до края на годината при пълно спазване на становището на ICES за улова.
            
            
               •Консултации с Обединеното кралство
            
            
               Тъй като настоящият регламент следва да бъде приет по време на преходния период, предвиден в Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, Комисията ще проведе консултации с Обединеното кралство в съответствие с член 130, параграф 1 от посоченото споразумение.
            
         
         
            
               2020/0351 (NLE)
            
            
               Предложение за
            
            
               РЕГЛАМЕНТ НА СЪВЕТА
            
            
               за изменение на Регламент (ЕС) 2020/123 по отношение на възможностите за риболов на норвежки паут през 2020 г.
            
            
               СЪВЕТЪТ НА ЕВРОПЕЙСКИЯ СЪЮЗ,
            
            
               като взе предвид Договора за функционирането на Европейския съюз, и по-специално член 43, параграф 3 от него,
            
            
               като взе предвид предложението на Европейската комисия,
            
            
               като има предвид, че:
            
            
               (1)С Регламент (ЕС) 2020/123 на Съвета
                  1
                се определят възможностите за риболов за 2020 г. на определени рибни запаси и групи от рибни запаси, приложими във водите на Съюза, както и за корабите на Съюза в някои води извън Съюза. В този регламент, inter alia, се определят възможностите за риболов до 31 октомври 2020 г. за норвежки паут и свързания с него прилов в участък 3а на Международния съвет за изследване на морето (ICES) и във водите на Съюза от участък 2a и подзона 4 на ICES. 
            
            
               (2)Регламент (ЕС) 2020/123 беше изменен с Регламент (ЕС) 2020/1579 на Съвета
                  2
               , така че да се определят предварителните възможности за риболов, обхващащи периода от 1 ноември 2020 г. до 31 декември 2020 г. за посочения по-горе вид риболов.
            
            
               (3)Тъй като тези предварителни възможности за риболов обхващат само два месеца от риболовната година, те бяха определени далеч под становището за улова, изготвено от ICES.
            
            
               (4)Риболовният сезон за норвежки паут обикновено продължава от септември до януари, като е най-интензивен между октомври и декември. Най-актуалните данни за улова, предоставени на Комисията, показват, че уловът на норвежки паут през октомври е бил над 21 000 тона. Екстраполирането на наличните данни в съответствие с предишните модели на улов на норвежки паут показва, че тези предварителни възможности за риболов не са достатъчни, за да покрият риболовната дейност до края на годината. Целесъобразно е предварителните възможности за риболов да се коригират съгласно най-актуалните оценки, като същевременно се осигури пълно съответствие със становището на ICES. 
            
            
               (5)Поради това Регламент (ЕС) 2020/123 следва да бъде съответно изменен.
            
            
               (6)Тъй като предварителните възможности за риболов обхващат периода до 31 декември 2020 г., настоящият регламент следва да влезе в сила незабавно след неговото публикуване.
            
            
               (7)В съответствие с член 130, параграф 1 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия бяха проведени консултации с Обединеното кралство,
            
            
               ПРИЕ НАСТОЯЩИЯ РЕГЛАМЕНТ:
            
            
               Член 1 
                  Изменение на Регламент (ЕС) 2020/123 
            
            
               Регламент (ЕС) 2020/123 се изменя съгласно приложението към настоящия регламент.
            
            
               Член 2 
               Влизане в сила и срок на прилагане
            
            
               Настоящият регламент влиза в сила в деня след деня на публикуването му в Официален вестник на Европейския съюз. 
            
         
         
            
               Той се прилага до 31 декември 2020 г.
            
            
            
               Настоящият регламент е задължителен в своята цялост и се прилага пряко във всички държави членки.
            
            
               Съставено в Брюксел на […] година.
            
            
               
                     За Съвета
               
               
                     Председател
               
            
         
         
            
                  
                     (1)
                  
                        Регламент (ЕС) 2020/123 на Съвета от 27 януари 2020 г. за определяне за 2020 г. на възможностите за риболов на определени рибни запаси и групи от рибни запаси, приложими във водите на Съюза, както и за риболовните кораби на Съюза в някои води извън Съюза (ОВ L 25, 30.1.2020 г., стр. 1).
               
               
                  
                     (2)
                  
                        Регламент (ЕС) 2020/1579 на Съвета от 29 октомври 2020 г. за определяне за 2021 г. на възможностите за риболов на определени рибни запаси и групи рибни запаси, приложими в Балтийско море, и за изменение на Регламент (ЕС) 2020/123 по отношение на определени възможности за риболов в други води (ОВ L 362, 30.10.2020 г., стр. 3).
               
            
      
    ---documentbreak--- 
      
         
               ЕВРОПЕЙСКА КОМИСИЯ
            Брюксел, 4.12.2020
            COM(2020) 792 final
            ПРИЛОЖЕНИЕ
            към
            Предложение за Регламент на Съвета
            за изменение на Регламент (ЕС) 2020/123 по отношение на възможностите за риболов на норвежки паут през 2020 г.
            
               
         
         
            
               ПРИЛОЖЕНИЕ 
            
            
               В приложение IA към Регламент (ЕС) 2020/123 таблицата за норвежки паут и свързан с него прилов в зона 3a на ICES и води на Съюза от 2a и 4 се заменя със следното:
            
            
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        „Вид:
                     
                  
                  
                     
                        Норвежки паут и свързан с него прилов
                     
                     
                         
                     
                  
                  
                     
                        Зона:
                     
                  
                  
                     
                        3a; води на Съюза от 2a и 4
                     
                  
               
                     
                         
                     
                  
                  
                     
                        Trisopterus esmarkii
                     
                  
                  
                     
                         
                     
                  
                  
                     
                         
                     
                  
                  
                     
                        (NOP/2A3A4.)
                     
                  
                  
                     
                         
                     
                  
                  
                     
                         
                     
                  
               
                     
                        Период
                     
                  
                  
                     
                        1.11.2019 г.—31.10.2020 г.
                     
                  
                  
                     
                  
                  
                     
                        1.11.2020 г.—31.12.2020 г.
                     
                  
                  
                     
                  
                  
                     
                         
                     
                  
                  
                     
                        Аналитичен ОДУ
                     
                     
                         
                     
                     
                         
                     
                  
                  
                     
                         
                     
                  
               
                     
                        Дания
                     
                  
                  
                     
                        72 433
                     
                  
                  
                     
                        (*)(***)
                     
                  
                  
                     
                        49 953
                     
                  
                  
                     
                        (*)(******)
                     
                  
                  
                     
                  
                  
                     
                        Член 3 от Регламент (ЕО) № 847/96 не се прилага.
                     
                  
               
                     
                        Германия
                     
                  
                  
                     
                        14
                     
                  
                  
                     
                        (*)(**)(***)
                     
                  
                  
                     
                        10
                     
                  
                  
                     
                        (*)(**)(******)
                     
                  
                  
                     
                  
                  
                     
                        Член 4 от Регламент (ЕО) № 847/96 не се прилага.
                     
                  
               
                     
                        Нидерландия
                     
                  
                  
                     
                        53
                     
                  
                  
                     
                        (*)(**)(***)
                     
                  
                  
                     
                        37
                     
                  
                  
                     
                        (*)(**)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Съюз
                     
                  
                  
                     
                        72 500
                     
                  
                  
                     
                        (*)(***)
                     
                  
                  
                     
                        50 000
                     
                  
                  
                     
                        (*)(******)
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Норвегия
                     
                  
                  
                     
                        14 500
                     
                  
                  
                     
                        (****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        Фарьорски острови
                     
                  
                  
                     
                        5 000
                     
                  
                  
                     
                        (*****)
                     
                  
                  
                     
                        pm
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        ОДУ
                     
                     
                  
                  
                     
                        Не се прилага 
                     
                  
                  
                     
                  
                  
                     
                        Не се прилага
                     
                     
                  
                  
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
                  
                     
                         
                     
                  
               
                     
                        (*)
                     
                  
                  
                     
                        Приловът на пикша и меджид може да бъде до 5 % от квотата (OT2/*2A3A4). Сборът от прилова на пикша и меджид, приспаднат от квотата в съответствие с настоящата разпоредба, и от прилова на видове, приспаднат от квотата в съответствие с член 15, параграф 8 от Регламент (ЕС) № 1380/2013, не може да надхвърля 9 % от квотата.
                     
                  
               
                     
                        (**)
                     
                  
                  
                     
                        Риболов по тази квота може да се извършва само във води на Съюза от зони 2a, 3a и 4 на ICES.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (***)
                     
                  
                  
                     
                        Риболов по квотата на Съюза може да се извършва само от 1 ноември 2019 г. до 31 октомври 2020 г.
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (****)
                     
                  
                  
                     
                        Използват се сортиращи решетки.
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                        (*****)
                     
                  
                  
                     
                        Използват се сортиращи решетки. Включва не повече от 15 % неизбежен прилов (NOP/*2A3A4), който се приспада от тази квота.
                     
                  
                  
                     
                  
               
                     
                        (******)
                     
                  
                  
                     
                        Риболов по квотата на Съюза може да се извършва от 1 ноември 2020 г. до 31 декември 2020 г.“